b'\n_START_ARTICLE_\nWizz Air\n_START_SECTION_\nIstorie\n_START_PARAGRAPH_\nCompania a fost \xc3\xaenfiin\xc8\x9bat\xc4\x83 \xc3\xaen anul 2003 \xc8\x99i a \xc3\xaenceput transportul pasagerilor la 19 mai 2004; 19 zile mai devreme Polonia \xc8\x99i Ungaria aderau la Uniunea European\xc4\x83 \xc8\x99i astfel \xc3\xaen se aflau \xc3\xaen pia\xc8\x9ba aerian\xc4\x83 comun\xc4\x83. Wizz Air a transportat 250.000 de pasageri \xc3\xaen primele trei luni \xc8\x99i jum\xc4\x83tate de la \xc3\xaenceperea activit\xc4\x83\xc8\x9bii \xc8\x99i a reu\xc8\x99it sa aib\xc4\x83 1,4 milioane de pasageri \xc3\xaen primul an de activitate devenind a doua companie aerian\xc4\x83 low-cost din Europa Central\xc4\x83 \xc8\x99i de Est dup\xc4\x83 SkyEurope. La conducerea companiei, CEO, se afl\xc4\x83 J\xc3\xb3zsef V\xc3\xa1radi fost CEO al companiei Mal\xc3\xa9v din Ungaria. Wizz Air este \xc3\xaenregistrat\xc4\x83 la Budapesta \xc8\x99i a fost cea mai mare companie low-cost din Europa de Est, cu baze opera\xc8\x9bionale \xc3\xaen Bulgaria, Cehia, Polonia, Rom\xc3\xa2nia, Ungaria \xc8\x99i Ucraina._NEWLINE_P\xc3\xa2n\xc4\x83 \xc3\xaen mai 2008 Wizz Air a transportat \xc3\xaen total 12 milioane de pasageri._NEWLINE_\xc3\x8en anul 2009 Wizz Air a transportat 7,8 milioane de pasageri, \xc3\xaen cre\xc8\x99tere cu 33% fa\xc8\x9b\xc4\x83 de 2008. Flota companiei era compus\xc4\x83 \xc3\xaen august 2010 din 34 de aeronave Airbus A320, ce opereaz\xc4\x83 dela 12 baze din Polonia, Ungaria, Bulgaria, Rom\xc3\xa2nia, Ucraina \xc8\x99i Cehia._NEWLINE_Wizz Air Holdings Plc, cu sediul in Insula Jersey, a fost listat\xc4\x83 pe London Stock Exchange \xc3\xaen 2015 \xc8\x99i este un constituent FTSE 250. _NEWLINE_\xc3\x8en 2016-2017 compania a lansat 113 noi rute._NEWLINE_Pentru anul calendaristic 2018, se estimeaz\xc4\x83 c\xc4\x83, Wizz Air va transporta peste 36 milioane pasageri, o cre\xc8\x99tere de 19,6% fa\xc8\x9b\xc4\x83 de 2017.\n_START_SECTION_\nWizz Air \xc3\xaen Rom\xc3\xa2nia\n_START_PARAGRAPH_\nCompania a intrat pe pia\xc8\x9ba din Rom\xc3\xa2nia \xc3\xaen iulie 2006 \xc8\x99i a stabilit prima baz\xc4\x83 opera\xc8\x9bional\xc4\x83 \xc3\xaen Bucure\xc8\x99ti, \xc3\xaen iunie 2007,  pe Aeroportul Interna\xc8\x9bional Aurel Vlaicu, \xc8\x99i a doua la Cluj, \xc3\xaen mai 2008. Cea de-a treia baz\xc4\x83 a fost deschis\xc4\x83 la Timi\xc8\x99oara, \xc3\xaen februarie 2009. Principalul concurent al Wizz Air pe pia\xc8\x9ba din Rom\xc3\xa2nia este compania Blue Air, care estimeaz\xc4\x83 1,7 milioane pasageri pentru anul 2009. \xc3\x8en ianuarie 2010, Wizz Air opereaza 31 de rute din \xc8\x99i c\xc4\x83tre Rom\xc3\xa2nia, ajung\xc3\xa2nd la 230 de zboruri s\xc4\x83pt\xc4\x83m\xc3\xa2nale \xc3\xaen septembrie 2009. Pe 1 martie 2011, Wizz Air deschide a patra baz\xc4\x83 la Tg.Mure\xc8\x99. Pe 23 iulie 2014, Wizz Air a deschis la Craiova a cincea baz\xc4\x83 de operare din Rom\xc3\xa2nia. A \xc8\x99asea baz\xc4\x83 opera\xc8\x9bional\xc4\x83 a fost deschis\xc4\x83 la Ia\xc8\x99i, pe 1 iulie 2016. _NEWLINE_\xc3\x8en anul 2007 compania a transportat \xc3\xaen \xc8\x99i dinspre Rom\xc3\xa2nia 415.000 pasageri. \xc3\x8en anul 2009, num\xc4\x83rul de pasageri a fost de 1,6 milioane, \xc3\xaen cre\xc8\x99tere cu 87% fa\xc8\x9b\xc4\x83 de anul 2008. Pe anul 2010, num\xc4\x83rul de pasageri \xc3\xaen rela\xc8\x9bia cu Rom\xc3\xa2nia a crescut la 2,1 milioane pasageri. \xc3\x8en anul 2012, compania a avut 2,8 milioane de pasageri, iar in 2014, num\xc4\x83rul acestora a ajuns la 3,9 milioane, dep\xc4\x83\xc8\x99ind Tarom, care a avut 2,3 milioane pasageri._NEWLINE_Wizz Air a transportat 5,4 millioane pasageri din/spre Romania \xc3\xaen 2016  \xc8\x99i 6,8 milioane pe anul 2017 iar pe 2018 compania va pune spre v\xc3\xa2nzare 8,8 milioane bilete. Wizz Air a deservit 3,1 milioane clien\xc8\x9bi de pe Aeroportul Interna\xc8\x9bional Henri Coand\xc4\x83 \xc3\xaen 2017._NEWLINE_Compania a crescut dela o cota de pia\xc8\x9b\xc4\x83 a transporturilor aeriene low-cost din Romania de 4,9\xc2\xa0% \xc3\xaen anul 2007 la 31,4% \xc3\xaen 2016 \xc8\x99i 54,76% \xc3\xaen 2017._NEWLINE_Wizz Air folose\xc8\x99te o flot\xc4\x83 de 21 aeronave (30 martie 2017) pe rutele din/spre Rom\xc3\xa2nia, la egalitate cu Polonia (21 aeronave).\n_START_SECTION_\nWizz Air  \xc3\xaen Moldova\n_START_PARAGRAPH_\nCompania a intrat pe pia\xc8\x9ba din Republica Moldova \xc3\xaen 2014 oper\xc3\xa2nd zboruri de pe Aeroportul Interna\xc8\x9bional Chi\xc8\x99in\xc4\x83u. \xc3\x8en 2018 asigur\xc4\x83 zboruri c\xc4\x83tre 8 aeroporturi din Germania, Grecia, Italia, Marea Britanie \xc8\x99i Spania. Pentru 2019 compania va pune la v\xc3\xa2nzare 700.000 bilete c\xc4\x83tre 13 aeroporturi din Belgia, Franta, Germania, Grecia, Italia, Marea Britanie, Spania \xc8\x99i Suedia, astfel Aeroportul Interna\xc8\x9bional Chi\xc8\x99in\xc4\x83u va fi baz\xc4\x83 permanent\xc4\x83 pentru dou\xc4\x83 aeronave A320.\n_START_SECTION_\nServicii\n_START_PARAGRAPH_\nWizz Air deserve\xc8\x99te din Rom\xc3\xa2nia urm\xc4\x83toarele linii:'